***MARGELIS***

TRAVEL SERVICES & COACH OPERATOR

 ΣΑΤΩΒΡΙΑΝΔΟΥ 3 – ΠΑΤΡΑ, 262 23

 ΤΗΛ: 2610222350 & 2610278259

e-mail: info@margelis.eu [www.margelis.eu](http://www.margelis.eu)

**Λευκές νύχτες στις χώρες της ΒΑΛΤΙΚΗΣ**

**ΕΣΘΟΝΙΑ, ΛΕΤΟΝΙΑ, ΛΙΘΟΥΑΝΙΑ**

|  |
| --- |
| Οι Λευκές Νύχτες στις Χώρες της Βαλτικής είναι ένα μοναδικό φαινόμενο που συμβαίνει κατά τη διάρκεια του καλοκαιριού, όταν ο ήλιος σχεδόν δεν δύει για αρκετές ημέρες, δημιουργώντας μεγάλες περιόδους ηλιοφάνειας. Αυτό το φυσικό φαινόμενο είναι πιο έντονο στις βόρειες χώρες, όπως η Εσθονία, η Λετονία και η Λιθουανία, οι οποίες βρίσκονται κοντά στον Αρκτικό Κύκλο.Κατά τη διάρκεια των Λευκών Νυχτών, οι κάτοικοι και οι επισκέπτες μπορούν να απολαύσουν τις βραδιές με φυσικό φως, που κάνει τη νύχτα να μοιάζει με ημέρα. Αυτό το φαινόμενο συμβαίνει συνήθως γύρω από τα τέλη Ιουνίου και αρχές Ιουλίου, με την πιο χαρακτηριστική περίοδο να είναι το κοντινό θερινό ηλιοστάσιο (21 Ιουνίου).Οι Λευκές Νύχτες είναι σημαντικό κομμάτι της πολιτιστικής κληρονομιάς αυτών των χωρών, καθώς συχνά συνδυάζονται με γιορτές, φεστιβάλ και παραδοσιακές εκδηλώσεις. Στη Ρίγα (Λετονία), το φεστιβάλ της Λευκής Νύχτας περιλαμβάνει μουσική, χορό και άλλες καλλιτεχνικές εκδηλώσεις. Αντίστοιχα, στη Βίλνιους (Λιθουανία) και στο Ταλίν (Εσθονία), οι άνθρωποι συχνά απολαμβάνουν τη νυχτερινή ζωή σε εξωτερικούς χώρους, με καφέ, μπαρ και συναυλίες, καθώς ο ήλιος δεν δύει ποτέ πλήρως. |

**8 ΗΜΕΡΕΣ – ΑΕΡΟΠΟΡΙΚΩΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **24/06** | **01/07** |

**1η ημέρα: ΠΑΤΡΑ – ΑΘΗΝΑ – ΡΙΓΑ**

Συγκέντρωση των εκδρομέων στις 09:00 στη πλατεία Τριών Συμμάχων και αναχώρηση για το αεροδρόμιο Ελ. Βενιζέλος

Απευθείας πτήση για τη Ρίγα. Άφιξη το απόγευμα, μεταφορά και τακτοποίηση στο ξενοδοχείο μας. Στο ελεύθερο απόγευμα μπορείτε να επισκεφθείτε την κεντρική αγορά της νέας Ρίγα και να περπατήσετε στους γραφικούς δρόμους της παλιάς πόλης με τα ωραία καφέ και μπαρ.

**2η ημέρα: ΡΙΓΑ - ΤΑΛΛΙΝ**

Πρωινό και στη συνέχεια θα αναχωρήσουμε οδικώς με προορισμό τα σύνορα Λετονίας – Εσθονίας όπου θα γίνει ολιγόλεπτη στάση. Άφιξη στο ξενοδοχείο μας και άμεση γνωριμία με την μικρή παλιά περιτειχισμένη πόλη του Ταλίν, εύκολη πρόσβαση μόνον με τα πόδια, όπως καταλαβαίνει κανείς δεν χωράει και δεν επιτρέπεται σε λεωφορεία η είσοδος μέσα από τα τείχη. Απόγευμα ελεύθερο για να κάνουμε γνωριμία με τη γραφικότατη πόλη, φωλιασμένη σε όρμο του Κόλπου της Φινλανδίας και απέναντι από το Ελσίνκι. Το Ταλλίν παραμένει μια πόλη - αίνιγμα, η οποία αντλεί τη γοητεία της από τις πολλές αντιφάσεις της. Λίγα μέρη στην Ευρώπη διατηρούν στην ατμόσφαιρά τους, τόσο γνήσια, την αύρα του Μεσαίωνα, όσο η παλιά πόλη του Ταλλίν, η οποία με τα 4500 αρχιτεκτονικά και ιστορικά μνημεία βρίσκεται κάτω από την προστασία της UNESCO σαν μνημείο παγκόσμιας κληρονομιάς. Εξαιτίας της στρατηγικής της θέσης η πρωτεύουσα πέρασε διαδοχικά από την κυριαρχία των Δανών, των Σουηδών, των Πολωνών και των Ρώσων, εμφανή σημάδια των οποίων υπάρχουν ακόμα και σήμερα.

**3η ημέρα: ΤΑΛΛΙΝ (Ημέρα ελεύθερη /Προαιρετική εκδρομή στο Ελσίνκι)**

Η σημερινή μέρα είναι ελεύθερη! Σας προτείνουμε όμως μια προαιρετική εκδρομή στο Ελσίνκι (έξοδα εκ’ ιδίων 110 €) την πόλη που συνδυάζει το παρελθόν με το μέλλον, την πρωτεύουσα της Φινλανδίας! Θα δούμε τον ογκώδη σταθμό με τους γίγαντες στην πρόσοψη, στο λόφο της πλατείας του ελευθερωτή τσάρου Αλέξανδρου, τον επιβλητικό λευκο-γάλαζο Καθεδρικό, να δεσπόζει στην πλατεία με θέα το νότιο παλιό λιμάνι, το ανατολικό λιμάνι με τα χαρακτηριστικά ιστιοφόρα και στην προκυμαία τα αρχοντικά μιας άλλης εποχής, τα παλιά εστιατόρια και pubs των Ναυτικών, το λόφο της Θεοτόκου Ουσπένσκι των Ορθοδόξων, την κλειστή παραδοσιακή και την υπαίθρια αγορά, Esplanade με τα μικρά μαγαζιά και τη γειτονιά Eira με τα νεοκλασικά σπίτια, τη λεωφόρο με τα πολυκαταστήματα, την πλατεία με το συντριβάνι της γοργόνας και των θαλάσσιων πλασμάτων, το παλιό τραμ, το καφε-ζαχαροπλαστείο-εστιατόριο Belle- Epoque ! Και θα αφήσουμε την παλιά πόλη, με το πιο σύγχρονο τραμ περνώντας από τα εξεζητημένα μοντέρνα κτίρια, πλατείες και εγκαταστάσεις του λιμανιού που θυμίζουν αεροδρόμια του μέλλοντος καθώς και το δέσιμο των πλοίων που γίνεται με μαγνήτες.

**4η ημέρα: ΤΑΛΛΙΝ (ξενάγηση πόλης) – πτήση για ΒΙΛΝΙΟΥΣ**

Πρωινό και αναχώρηση με τις αποσκευές στο λεωφορείο για την ξενάγηση του Ταλίν . Ξεκινάμε με την εκτός των τειχών περιήγηση για να φτάσουμε στην ακρόπολη και να κατεβούμε τελικά με τα πόδια μέσα στην καρδιά του μεσαιωνικού οικισμού. για τη πρωτεύουσα της Εσθονίας θεωρείται, από πολλούς η «βασίλισσα» της Βαλτικής, που μπορεί εύκολα να μετατρέψει το ταξίδι μας σε παραμύθι. Το μεσαιωνικό ιστορικό κέντρο μαγεύει, με τα πλακόστρωτα σοκάκια, τις αγορές, τα παραδοσιακά σπίτια. Με την αύρα του 13ου αιώνα, οι επισκέπτες νοιώθουν πρωταγωνιστές σε μεσαιωνικό παραμύθι, μέσα σε καλοδιατηρημένα τείχη, με πλατείες και πύργους. Ανεβαίνουμε στην εντυπωσιακή αριστοκρατική συνοικία Toompea, που βρίσκεται στη κορυφή ενός λόφου που θα μας προσφέρει μια μοναδική πανοραμική θέα-κάτοψη της πόλης με τους πύργους, τις κεραμιδένιες στέγες και τις γραφικές πλατείες Περνώντας από την Άνω στην Κάτω γειτονιά. Κατόπιν θα διασχίσουμε το πιο στενό δρομάκι της περιοχής, εκεί όπου τρέκλιζαν οι μεθυσμένοι καθώς έπεφταν από το νήμα που τοποθετούνταν κατά μήκος. Περνώντας από την εκκλησία του Αγίου Πνεύματος και του Αγίου Νικολάου θα κατευθυνθούμε στο μοναδικό ανέγγιχτο γοτθικό δημαρχείο της Βόρειας Ευρώπης και θα περπατήσουμε στο μεσαιωνικό τμήμα της κάτω πόλης, ένα μέρος ανέγγιχτο από τον χρόνο. Μνημείο Παγκόσμιας Πολιτιστικής Κληρονομιάς της UNESCO και Πολιτιστική Πρωτεύουσα της Ευρώπης το 2011, το Ταλίν θυμίζει έντονα Σκανδιναβική πόλη ενώ η Νέα Πόλη με τους ουρανοξύστες, κατά κύριο λόγο έδρα επιχειρήσεων πληροφορικής, δίνει στην περιοχή μια δυναμική διάσταση ραγδαία αναπτυσσόμενης περιοχής. Διασχίζοντας το πιο γραφικό μονοπάτι, το πέρασμα της Αγίας Αικατερίνης, πίνοντας μπύρα σε ένα σκοτεινό κελάρι ή σε μια λουλουδιασμένη αυλή, θαρρούμε πως ο χρόνος κάπου εκεί έχει σταματήσει. Στον πύργο Kiek in de Kök βλέπει κανείς τείχη, κανόνια και διάφορα εκθέματα που αφορούν το έγκλημα και τιμωρία, αλλά και τη ζωή στο Ταλίν μερικούς αιώνες πριν. Από τα σημαντικά αξιοθέατα είναι το Κάστρο Toompea που σήμερα φιλοξενεί το Κοινοβούλιο της Εσθονίας και το Ρωσικό Ορθόδοξο Καθεδρικό Ναό του Αλέξανδρου Νέφσκι, που χτίστηκε το 1900. Οι επισκέψεις μας εμπλουτίζονται στο λόφο Kohtuotsa με την πανοραμική θέα στην πόλη, το Lauluväljaku Hill Gate & το μπαρόκ κήπους του παλατιού Kadriorg που χτίστηκε το 1718 και σήμερα αποτελεί Μουσείο Τέχνης, που είναι και το μεγαλύτερο όλης της χώρας, με έργα της Εσθονίας από τον 18ο έως το 21ο αιώνα για να φθάσουμε στην Πλατεία Ελευθερίας, ένα δημοφιλές σημείο συνάντησης, στην άκρη της Παλιάς Πόλης. Χρόνος ελεύθερος για φαγητό και αναχώρηση για το αεροδρόμιο. Άφιξη στο Βίλνιους και τακτοποίηση στο ξενοδοχείο.

**5η ημέρα: ΒΙΛΝΙΟΥΣ (Ξενάγηση πόλης / Κάστρο Τρακάϊ)**

Πρωινό και αναχώρηση για το κάστρο Τρακάι που βρίσκεται στη λίμνη Γκαλβέ, 29 χιλιόμετρα δυτικά του Βίλνιους, ήταν η πρώτη πρωτεύουσα της Λιθουανίας, κτισμένη στην όχθη της λίμνης Γκαλβέ, με τα υπέροχα ξύλινα σπίτια, που έχτισαν οι Εβραίοι της Κριμαίας. Φθάνοντας, θα επισκεφθούμε το υποδειγματικά αναστηλωμένο μεσαιωνικό κάστρο του Δούκα Βιτάουτας, του 15ου  αιώνα, κτισμένο σε νησί της λίμνης, που είναι αναμφίβολα ένα από τα σπουδαιότερα ιστορικά και αρχιτεκτονικά μνημεία της Λιθουανίας. Ενώ το μουσείο που χωρίζεται σε διάφορα τμήματα του κάστρου, περιλαμβάνει μία από τις πλουσιότερες συλλογές των προ και μετά Μεσαίωνα εποχές ! Επιστροφή στο Βίλνιους όπου θα περιηγηθούμε στα αξιοθέατα της, χτισμένο στη συμβολή των ποταμών Βίλνελε και Νέρις, που αποπλανεί τον επισκέπτη με τη μπαρόκ αρχιτεκτονική. Η πόλη έχει συμπεριληφθεί στον κατάλογο των μνημείων παγκόσμιας πολιτιστικής κληρονομιάς της UNESCO, ενώ συγκαταλέγεται επίσης στις πιο πράσινες πρωτεύουσες της Ευρώπης. Κατά τη διάρκεια της περιήγησής μας θα δούμε μεταξύ άλλων, τη πανοραμική θέα της πόλης, από το λόφο των τριών Σταυρών, που συμβολίζουν το ρίξιμο των πρώτων ιεραποστόλων από τους παγανιστές, την εκκλησία μπαρόκ, των Αποστόλων Πέτρου και Παύλου, την πύλη της Αυγής Dawn του 1500 και τους εντυπωσιακούς Ορθόδοξους ναούς της πόλης όπως τη ‘’Μαύρη Θεοτόκο’’ προσκύνημα Ορθοδόξων και Καθολικών, του Αγίου Πνεύματος, της Αγίας Τερέζας, με τη πλούσια μπαρόκ διακόσμηση, του Αγ. Καζιμίρ, του Αγ. Νικολάου, της Αγίας Άννας σε παλαιο-Γοτθικό ρυθμό ένα ναό από τους αρχαιότερους μεσαιωνικούς, Αρχαγγέλου Μιχαήλ με το μοναδικό Βυζαντινό Εκκλησιαστικό μουσείο, Στη ξενάγηση μας θα δούμε επίσης δίπλα στο ναό του Αγ. Ιωάννη του Βαπτιστή, το Πανεπιστήμιο Β. Καπτσούκας του 1579, με τη χάλκινη σκαλιστή πόρτα με αναφορά στη πρώτη τυπογραφία, τους Επισκόπους και τους βασιλείς της Πολωνο-Λιθουανικής Ένωσης, το Προεδρικό μέγαρο, τη μπαρόκ Αγία Αικατερίνη, για να βγούμε τελικά στη πλατεία του παλατιού των βασιλέων, και τον Καθεδρικό με τους υπέροχους πίνακες ζωγραφικής, στη σκιά του κάστρου, απ’ όπου αρχίζει η λεωφόρος βασιλέως Gediminas και τελειώνει στη καμπή του ποταμού Νέρις. Μετά τον τρίτο διαχωρισμό της Πολωνικής – Λιθουανικής κοινοπολιτείας, η Λιθουανία έγινε μέλος της Ρωσικής Αυτοκρατορίας. Πολωνοί και οι Λιθουανοί ανεπιτυχώς επαναστάτησαν εναντίον ρωσικών αρχών το 1831 και το 1863. Η λεωφόρος στολίζεται με ωραία δημόσια κτίρια, καταστήματα και το μουσείο Γενοκτονίας του Λιθουανικού λαού με πολλά ονόματα γραμμένα στους εξωτερικούς τοίχους.

**6η ημέρα: ΒΙΛΝΙΟΥΣ – ΡΙΓΑ**

Πρωινό και αναχώρηση με προορισμό τα σύνορα Λιθουανίας – Λετονίας. στη συνέχεια εντός της Λετονίας στάση και ξενάγηση στο παλάτι, Ρούνταλε, που αναμφίβολα είναι ένα από τα ομορφότερα αρχιτεκτονικά αριστουργήματα της Βαλτικής. Το παλάτι κτίστηκε για την Τσαρίνα Άννα από τον Ραστρέλλι, τον αρχιτέκτονα του Ερμιτάζ στην Αγία Πετρούπολη. Συνεχίζουμε για το ίδιο ξενοδοχείο μας στη Ρίγα.

**7η ημέρα: ΡΙΓΑ (Ξενάγηση πόλης)**

Πρωινό και αναχώρηση για την ξενάγηση της Ρίγα το κέντρο της πανέμορφης πόλης. Οι πλατείες με τα εντυπωσιακά κτίρια, δαιδαλώδη πλακόστρωτα δρομάκια, όμορφα πυργόσπιτα, συνθέτουν ένα μοναδικό σκηνικό. Είναι γνωστή σαν το «Παρίσι του Βορρά» και μία από τις 5 ομορφότερες πρωτεύουσες της κεντρικής και βόρειας Ευρώπης. Η γοητευτική αυτή πόλη είναι κτισμένη στο σημείο που ο μεγάλος ποταμός Νταουγκάβα χύνεται στη Βαλτική Θάλασσα. Είναι πρωτεύουσα, που απαντά στη γραφικότητα του Ταλίν και του Βίλνιους και ανακηρύχτηκε από την UNESCO σαν η καλύτερα διατηρημένη «Άρτ Νουβώ» πόλη της Ευρώπης. Στον ελεύθερο σας χρόνο, μπορείτε να επισκεφθείτε την αγορά της Ρίγας και να περπατήσετε στους γραφικούς δρόμους της παλιάς πόλης με τα ωραία καφέ και μπαρ. Όλη η γραφικότητα, τα ιστορικά μνημεία και αξιοθέατα είναι συγκεντρωμένα στη παλιά Ρίγα, προστατευόμενη ζώνη με στενούς πεζόδρομους γεμάτους από καφέ και εστιατόρια και πλαισιωμένη από μεσαιωνικά και ιστορικά κτίσματα. Περνώντας τα στενά λιθόστρωτα δρομάκια, τα μεσαιωνικά και ιστορικά κτίσματα, θα φτάσουμε στις όχθες του ποταμού Νταουγκάβα που διασχίζει την πόλη και θα περιπλανηθούμε στους κομψούς εμπορικούς δρόμους του κέντρου. Ξεκινώντας στη συνέχεια ένας από τους πιο ενδιαφέροντες περιπάτους, στις γειτονιές, Art Nouveau, Art Deco. Σ ’αυτή τη περιοχή, λίγο έξω από τη μεσαιωνική τάφρο, στην επέκταση της νέας τότε πόλης της Ρίγα, χτίστηκαν μετά το 19 ο αιώνα - αρχές 20 ου , σε ρυθμό Art Nouveau οι πρώτες ‘’πολυόροφες πολυκατοικίες’’ σε μίμηση των τάσεων της πόλης της Βαρκελώνης, διακοσμημένες με γλυπτά αριστουργήματα. Περπατώντας, μας περιμένουν κι άλλες θαυμάσιες δημιουργίες όπως, η New-Classic περιοχή, που ξεκίνησε στα μέσα του 18ου με αρχές 19ου αιώνα και φτάνουμε σε επίσης αρχιτεκτονικά αριστουργήματα δηλαδή New Gothic buildings τάση του 19ου αιώνα, προτείνουμε προαιρετική επίσκεψη στο Μουσείο αυτοκινήτου, ένα από τα καλύτερα παγκοσμίως και στο Latvian Ethnographic Open Air Museum, το οποίο είναι ένα από τα αρχαιότερα και μεγαλύτερα «ανοιχτά» μουσεία της Ευρώπης, έξω της Ρίγα, καθώς αναπαριστάται η ζωή των Λετονών στη διάρκεια του Μεσαίωνα. Η ξενάγηση συνεχίζεται με την Νέο-Κλασικού ρυθμού, Latvian National Opera, κοντά στο Freedom Monument, τα οποία βρίσκονται ανάμεσα σε δύο ημικυκλικά πάρκα, των οποίων τα δύο άκρα καταλήγουν στον ποταμό Daugava και όταν γκρεμίστηκαν τα τείχη της μεσαιωνικής Ρίγα, έμεινε η τάφρος με το νερό που εισχωρεί από το ποτάμι. Πριν βρεθούμε στα όρια της μεσαιωνικής ζώνης θα γνωρίσουμε πρώτα τη Νέο-Γοτθική γειτονιά καθώς επεκτείνεται, εισχωρώντας στη μεσαιωνική με τη Swedish Gate. Μπορούμε επίσης να δούμε τον πελώριο καθεδρικό ναό, St. Mary’s Dome ή Riga Dome, ο οποίος χρονολογείται από το 1211 και είναι ο μεγαλύτερος της Βαλτικής, όπου βρίσκεται ένα από τα μεγαλύτερα εκκλησιαστικά όργανα της Ευρώπης με 6.768 αυλούς ! Στη πλατεία του Δημαρχείου, ξεχωρίζει το εξαιρετικής τέχνης, House of the Blackheads, την εντυπωσιακή εκκλησία του Αγίου Πέτρου με το πυργωτό καμπαναριό και πολύ κοντά στα τείχη, το ναό του Αγ. Ιωάννη Προδρόμου. Εναλλακτικά μπορούμε να επισκεφτούμε τα μουσεία : το μεσαιωνικό αρχοντικό, ενός εμπόρου, που διατηρεί μέχρι σήμερα διάφορες συλλογές, το Mentzendorff, και επίσης τα σπίτια ‘’ Τρία Αδέλφια’’.

**8η ημέρα: ΡΙΓΑ – ΑΘΗΝΑ – ΠΑΤΡΑ**

Πρωινό και αναχώρηση για το αεροδρόμιο για την πτήση επιστροφής μας. Άφιξη στην Αθήνα και άμεση αναχώρηση για την Πάτρα.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Early booking έως 05/05** | **Κανονική Τιμή από 06/05** |
| Τιμή σε δίκλινο | 980 € | 1.050 € |
| Τιμή σε μονόκλινο | 1.250 € | 1.320 € |

**ΠΕΡΙΛΑΜΒΑΝΟΝΤΑΙ:**

* Αεροπορικά εισιτήρια με την Air Baltic από Αθήνα-Ρίγα // Ταλίν - Βίλνιους // Ρίγα – Αθήνα.
* Προσωπικό αντικείμενο (30Χ40Χ10), Χειραποσκευή 8kg (55Χ40Χ20) , αποσκευή 23kg (100Χ50Χ80) ανά άτομο.
* Τρεις (3) διανυκτερεύσεις Ρίγα στο κεντρικό ξενοδοχείο Tallink 4\*
* Δύο (2) διανυκτερεύσεις Βίλνιους στο κεντρικό ξενοδοχείο Radisson Blu Lietuva 4\*
* Δύο (2) διανυκτερεύσεις Ταλίν στο κεντρικό ξενοδοχείο Radisson Meriton Conference & spa 4\*
* Πρωινό καθημερινά σε μπουφέ στα ξενοδοχεία.
* Μετακινήσεις, ξεναγήσεις & εκδρομές με πούλμαν, σύμφωνα με το πρόγραμμα.
* Μεταφορά με πούλμαν ή mini bus από Πάτρα – Αεροδρόμιο Ελ. Βενιζέλος – Πάτρα
* Έλληνας έμπειρος συνοδός-αρχηγός του γραφείου μας καθ’ όλη τη διάρκεια της εκδρομής.
* Ασφάλεια αστικής ευθύνης & ιατροφαρμακευτικής περίθαλψης.
* **Φόροι αεροδρομίων**
* Φόροι των πόλεων

**ΔΕΝ ΠΕΡΙΛΑΜΒΑΝΟΝΤΑΙ:**

* Δημοτικοί Φόροι ξενοδοχείων : 25€ κατ’ άτομο (πληρωτέα στον αρχηγό της εκδρομής)
* Φιλοδωρήματα, αχθοφορικά συνοδού-ξεναγού και οδηγού.
* **Κρουαζιέρα από Ταλίν για Ελσίνκι κόστος 110€ περίπου το άτομο για έγκαιρη προ-κράτηση. Η προ-κράτηση (δήλωση συμμετοχής) είναι απαραίτητη με την κράτηση & έως 15 μέρες πριν την αναχώρηση & πληρωμή με την άφιξη στον προορισμό χωρίς δικαίωμα ακύρωσης. Η προσέλευση στο πλοίο πρέπει να γίνεται τουλάχιστον 15΄ πριν διότι η αναχώρηση γίνεται 5΄πριν το αναγραφόμενο !**

**Minimum συμμετοχή 10 ατόμων και απαραίτητη προ-κράτηση. (περιλαμβάνει: μεταφορές από/προς λιμάνια εισιτήρια πλοίων, ξενάγηση Helsinki) .**

* Είσοδοι σε μουσεία, κάστρα & αρχαιολογικούς χώρους.
* Οτιδήποτε δεν αναφέρεται στα περιλαμβάνονται.

**ΠΤΗΣΕΙΣ – AIR BALTIC**

ΑΘΗΝΑ – ΡΙΓΑ: 15:05 – 18:20

ΤΑΛΛΙΝ – ΒΙΛΝΙΟΥΣ: 17:00 – 18:10

ΡΙΓΑ – ΑΘΗΝΑ: 11:10 – 14:25

**ΣΗΜΕΙΩΣΕΙΣ:**

* Προκαταβολή για κράτηση θέσης: 300 € και φωτοτυπία της ταυτότητας και στις 2 όψεις ή του διαβατηρίου στη σελίδα της φωτογραφίας. H εξόφληση θα πρέπει να γίνει το αργότερο έως τις 10/06
* Απαραίτητα ταξιδιωτικά έγγραφα που πρέπει να έχετε μαζί σας στο ταξίδι σας: Ταυτότητα νέου τύπου με λατινικούς χαρακτήρες (15ετίας) ή διαβατήριο με 6μηνη ισχύ.
* Το πρόγραμμα είναι ενδεικτικό και ενδέχεται να αλλάξει η σειρά των επισκέψεων.
* Σε περίπτωση ακύρωσης της κράτησης σας επιβαρύνεστε με τα παρακάτω ποσά επί της αξίας της εκδρομής. Σε διάστημα από την εγγραφή έως 45 ημέρες παρακρατείτε η προκαταβολή, σε διάστημα από 44 – 15 ημέρες το 50% της αξίας της εκδρομής και από 14 ημέρες έως την ημέρα της αναχώρησης ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.